**ANUNȚ**

cu privire la condițiile de desfășurare a concursului pentru ocuparea funcției publice de

**Consultant principal (3) al Direcției supraveghere și control privind finanțarea partidelor politice și a campaniilor electorale** din cadrul Comisiei Electorale Centrale.

Perioada de depunere a dosarelor de concurs: **03 iunie 2025 – 18 iunie 2025.**

**Condițiile pentru a candida la o funcție publică conform Legii nr. 158/2008:**

1. Deține cetățenia Republicii Moldova;
2. Cunoaște limba română;
3. Are capacitate deplină de exercițiu;
4. Nu a împlinit vârsta de 63 de ani;
5. Este apt(ă), din punct de vedere al stării sănătății, pentru exercitarea funcției publice, conform certificatului medical eliberat de instituția medicală abilitată, dacă pentru funcția respectivă sânt stabilite cerințe speciale de sănătate;
6. Are studiile necesare prevăzute pentru funcția publică respectivă;
7. În ultimii 5 ani nu a fost destituită dintr-o funcție publică conform art. 64 alin. (1) lit. a) și b) sau nu i-a încetat contractul individual de muncă pentru motive disciplinare;
8. În ultimii 5 ani, în cazierul privind integritatea profesională nu are înscrieri cu privire la rezultatul negativ al testului de integritate profesională pentru încălcarea obligației prevăzute la art. 7 alin. (2) lit. a) din Legea nr. 325/2013 privind evaluarea integrității instituționale;
9. Nu are antecedente penale nestinse pentru infracțiuni săvârșite cu intenție;
10. Nu este privată de dreptul de a ocupa anumite funcții sau de a exercita o anumită activitate, ca pedeapsă de bază sau complementară, ca urmare a sentinței judecătorești definitive prin care s-a dispus această interdicție;
11. Nu are interdicția de a ocupa o funcție publică sau de demnitate publică, ce derivă dintr-un act de constatare al Autorității Naționale de Integritate.

**Studii:** superioare de licenţă sau echivalent în domeniul juridic.

**Cerințe specifice minime:**

- 1,5 ani de experienţă profesională în domeniu, cu experiență obligatorie de participare la procedurile judiciare;

- cunoașterea legislației electorale și conexe, a legislației specifice necesare realizării atribuțiilor funcționale;

- cunoaşterea unei limbi de circulaţie internaţională (nivel B1);

- abilităţi de utilizare a computerului (Word, Excel, Power Point, Internet, poşta electronică etc.).

**Sarcini de bază:**

1. Participarea la elaborarea proiectelor de documente și acte normative în domeniul finanțării partidelor politice și a campaniilor electorale.
2. Examinarea petițiilor/cererilor, demersurilor, contestațiilor, înaintate de persoane fizice sau juridice, cu privire la finanțarea partidelor politice și a campaniilor electorale, elaborarea proiectelor de hotărâri/scrisori pe marginea acestora.
3. Asigurarea întocmirii documentelor ce vizează domeniul finanțării partidelor politice și a campaniilor electorale, precum și monitorizarea respectării acestora.
4. Reprezentarea Comisiei Electorale Centrale în procesele contravenționale și administrative aflate pe rol în instanța de judecată, ca urmare a inițierii procedurilor judiciare privind faptele de încălcare a legislației în domeniul finanțării partidelor politice și a campaniilor electorale.
5. Asigurarea întocmirii și evidenței dosarelor administrative privind hotărârile adoptate de Comisia Electorală Centrală ce vizează fapte de încălcare a legislației cu privire la finanțarea partidelor politice și a campaniilor electorale.

**Bibliografia:**

1. Codul Electoral al Republicii Moldova nr. 325/2022;
2. Codul administrativ al Republicii Moldova nr. 116/2018;
3. Codul contravențional al Republicii Moldova nr. 218/2008;
4. Legea cu privire la funcția publică și statutul funcționarului public nr. 158/2008;
5. Legea intergrității nr. 82/2017;
6. Legea nr. 133/2011 privind protecţia datelor cu caracter personal;
7. Legea privind partidele politice nr. 294/2007;
8. Regulamentul privind finanțarea grupurilor de inițiativă și a campaniilor electorale, aprobat prin Hotărârea CEC nr. 1185/2023;
9. Regulamentul privind finanțarea activității partidelor politice, aprobat prin Hotărârea CEC nr. 1102/2023.

**Modalitatea de depunere a dosarului de concurs:**

* la adresa de e-mail a Comisiei Electorale Centrale;
* prin poșta clasică;
* direct la sediul Comisiei Electorale Centrale.

Data limită de depunere a dosarului de concurs **18 iunie 2025, ora 17:00.**